यसबारेमा एक जना सञ्चारविज्ञसँग जिज्ञासा राख्दा उनको जवाफ सुनेर झन् चकित परियो। उनी भन्दै थिए– ‘पत्रकारहरुले खासमा दलको चुनावप्रचार गर्दै हिंड्नै नहुने हो। तर, फलानो दललाई भोट हालौं भन्दै हिंडेको देखियो। त्यसैले कुन पार्टी समर्थित पत्रकारले समाचार सम्प्रेषण गर्ने हो त्यही पार्टीले बढी स्थान जितेको वा मत ल्याएको समाचार प्रचारप्रसार गरिरहेका छन्। यस्तो गर्नु जनतालाई धोका दिनुसरह नै हो।’ त्यसपछि मलाई चाहिं चुनावी परिणाम खोज्न के हेर्ने होला भन्ने लागेको छ।
